Lav et referat af nedenstående tekst:

Tekst:
Dag for dag stiger priserne på byggematerialer støt, og det presser byggebranchen hårdt. Her kæmper man samtidig med at følge med danskernes store byggelyst ovenpå corona-pandemien. -	Det er et spørgsmål om udbud og efterspørgsel. Der er rigtig meget gang i byggeriet i hele verden lige nu. Ovenpå en pandemi, hvor der har været lukket ned, så passer udbud og efterspørgsel ikke sammen, siger Michael Jørgensen, formand for Dansk Byggeri Nordjylland, der varetager interesserne for bygge-, industri- og anlægsvirksomheder. Konsekvensen af det bliver dyrere byggerier og lange leveringstider på varerne. -	Vi skal vænne os til, at det kan tage længere tid, fordi vi ikke kan få nogle materialer at bygge med, og der er lange leveringstider på forskellige produkter, siger Michael Jørgensen. Ustabilt marked Fra flere kilder lyder det, at prisstigningerne kan ske fra dag til dag. Særligt når det gælder træ og stål, er situationen kritisk. På nogle varer er prisen fordoblet alene siden nytår. Derfor anbefaler Michael Jørgensen bygge- og anlægsfirmaerne til at lægge alle kort på bordet, når de laver byggeaftaler: -	Vi opfordrer vores medlemmer til at være åbne omkring det, at det er et ustabilt marked, vi befinder os i, når de laver aftalerne med kunderne, siger han. Priserne falder ikke i fremtiden Ifølge Michael Jørgensen er det derfor også vigtigt, at man husker at fortælle kunderne om hvilken slags pris, det er. Og hvorvidt om det er dagspriser, og hvor lang tid man kan regne med den pågældende pris. Hvis man da ved det i de ustabile tider. Samtidig lyder vurderingen også, at priserne ikke vil falde tilbage til et normalt leje som før byggelysten i verden eksploderede. Derfor håber branchen blot på en stabilisering. -	Der er ikke nogen, som tror på, at det bliver billigere på sigt. Men udskydelser af byggerier, det vil jeg ikke opfordre til, siger Michael Jørgensen.

Referat:
Verdensomspændende efterspørgsel på byggematerialer sender priserne i vejret på særligt træ og stål